
Nitellopsis obtusa (DESV. IN LOIS.) J. GROVES I Nitella 
tenuissima (DESV.) RÚTZ., DUES CAROFÍCIES. NOVES 
PER A LA FLORA DE LES BALEARS 


J. J. PERICàSI 
A. Mtnez. TABERNER? 


RESUMEN. Se citan dos Carofíceas nuevas para las Islas Baleares: Nitellopsis obtusa (Desv. 
in Lois) J. Groves y Nitella tenuissima (Desv.) Kütz. Presentamos una sucinta descripción de 
los ejemplares mallorquines, así como algunos datos sobre la química de su medio. 


SUMMARY. Two species of Charophyceae are reported for the firts time in the flora of 
Balearic Islands. A short description and some ecological remarcks are given. 


NITELLOPSIS OBTUSA (Desv. in Lois.) J. Groves 


Basiònim: Chara obtusa Desv. 1810. 
Sinònims: Nitellopsis stelligera (Bauer in Reich.) Hy., 1890. 
Tolypellopsis stelligera (Bauer in Reich.) Mígula in Rabenhorst, 1890. 


Els exemplars recollits mesuren entre 20 i 30 cm d'altària i presenten una 
notable incrustació. Els eixos, de 780-1000 um de diàmetre, amb entrenusos 
tan llargs o una mica més que els fil-loides, no presenten corticació ni acícules. 

Els estipuloides són també absents, encara que les cèl-lules nodals són ben 
visibles. 

El nombre de fil-loides per verticil varía de 4 a 6, essent així lleugerament 
inferior al nombre indicat per CORILLON, (1975) (5-8) i per Woop, (1965) (7-8). 

Cada fil-loide comprén 2-3 segments, subiguals o bé decreixents en llargària 
cap a la part distal. La longitut màxima mesurada ha estat de 7 cm pels fil-loi- 
des dels verticils inferiors. 

Les cèl-lules-bràctea són gairebé absents i tan sols molt rarement n'hem 
observat una sola per cada nus del fil-loide. 

L'absència dels organs reproductors —un fet normal en aquesta espècie, so- 
bretot a les localitats de l'Europa Occidental- explicaría, com assenyala CORI- 
LLION, (1957), les dificultats d'aquesta espècie per distribuir-se. El manteniment 
de l'espècie a l'Albufera d'Alcúdia és assegurat per multiplicació vegetativa en 
forma de bulbets estrellats que apareixen als verticils inferiors i sobre els ri- 
zoids. 

N. obtusa (Desv. in Lois) J. Groves, es considera una espècie d'aigües 
relativament profundes d'estanys i llacs o de canals i rius tranquils (CORILLION, 
1975). Els exemplars trobats es sitúen a un canal d'uns 20-30 cm de fondària, 
davall un petit pont situat on antigament hi havía l'estany de s'Amarador (EE 
087032), dessecat l'any 1870, per la qual cosa es pot considerar que l'especie 
probablement fou, temps enrrera, més abundant però en l'actualitat sols es pot 
refugiar a l'ombra dels petits ponts donat el seu caràcter esciàfil. 

Quant a les caracteristiques del medi, hem mesurat els següents paràme- 
tres: pH 7.5, alcalinitat 5.2 meg/l, conductivitat 3.0 mmohs/cm (20°C) i clorurs 
0.8 g/l. La temperatura fou de 12.50 C a l'hivern (21-I1-84) i de 18.00C a l'estiu 
(21-VII1-84). 

Les espècies acompanyats a l'Albufera d'Alcúdia son: Cerathophyllum de- 
mersum L., Rhynchostegium ripariodes (Hedv.) C. Jens i la rodoficia Hidel- 
brandia rivularis (Licben) Agardh. 

Aquesta espècie s'ha citat a la Península Ibèrica a les provincies de Jaén 
(REYES PROSPER, 1910), Tarragona (FERRER i COMIN, 1979), Lleida (MARGALEF- 
MIR, 1981. COMELLES, com. per.), Osca i Àlava (COMELLES, com. per.). 


NITELLA TENUISSIMA (Desv.) RUTZ. EM. R.D.VV. 
Basiònim: Chara tenuissima Desv., 1809. ` l 


Exemplars fins a 15 cm d'altària, lleugerament incrustats de carbonat càl- 
cic. Verticils globulosos (150-290 um de diàmetre), espaiats al llarg de l'eix 
principal donant un aspecte moniliforme al conjunt. Cada verticil porta fil-loi- 
des de 0.5-1.2 cm dividids fins a tres vegades. Branques secundàries dels 

fil-loides 6-7, una acostuma a tenir posició central. Dactils bicel-lulars amb la 
cel-lula terminal cònica i de base tan ampla com l'àpex de la penúltima. 

Hem observat oospores, predominantment a la segona ramificació dels 
fil-loides, (21-VII1-84) de coloració marronenca clara que han mesurat 205-215 
um de llarg per 186-200 um d'amplària. Cada oospora porta 7-8 crestes i la 
mambrana apareix clarament reticulada. 

N. tenuissima (Desv.) Rútz., l'hem trobada a la zona de Pollença (EE 
005160) dins un canal que transcorr per zona calcària. Les característiques me- 
surades del medi aquós són les següents: pH 7.5, alcalinitat 4.85 meq./1, clo- 
rurs 0.142 g/l, conductivitat 1.0 mmohs/cm (20°C) i temperatura 18.40C (21- 
VII1-84)... 

Les espècies acompanyants són: Pellia fabbroniana Raddi, Fontinalis hypo- 
noides -Hart., Jungermannia atrovirens Dum., Batrachospermum moniliforme 
(Roth.) Siderot i Chara vulgaris L. 

N. tenuissima (Desv.) Kütz. junt amb N. hyalina (DC.) Ag. citada per 
RUHBIER (1978) a Eivissa, són les úniques espècies del gènere assenyalades a 
les Balears. 


AGRAÍMENTS 


Volem agrair a Josep Rosselló la classificació de les molses i a Montserrat Comelles la 
revisió de la present nota així com el seu amable estímul. 

